Čiurliniai

Čiurliai arba čiurliniai (Apodidae) – čiurlinių paukščių (Apodiformes) būrio šeima. Čiurliai išvaizda, įskaitant ir skrydyje, labai panašūs į žvirblinių paukščių (Passeriformes) būrio, kregždinius (Hirundinidae) paukščius, nors jiems visiškai negiminingi.

Tai labai maži ir vidutinio dydžio paukščiai su labai ilgais ir smailiais sparnais. Kojos trumpos, netinkančios vaikščioti ant žemės. Snapas mažas, žiotys labai plačios.

Baltasprandis amerikinis čiurlys (Streptoprocne semicollaris) yra didžiausia čiurlių šeimos rūšis, kurio kūno ilgis iki 25 cm, svoris iki 225 g. Mažiausia rūšis – mažasis čiurlys (Apus affinis), kurio kūno ilgis apie 12 cm, sparno ilgis apie 13,7 cm, svoris apie 25 (18-30) g.

Puikūs skrajūnai ir labai daug laiko praleidžia skraidydami. Tai viena greičiausių skrajūnų pasaulyje paukščių šeima. Buvo išmatuotas juodųjų čiurlių skrydžio greitis horizontalioje padėtyje, ir siekė 31 m/s arba 111,6 km/val (69,3 mylios/val)bbc.co.uk / Supercharged swifts take flight speed record. By Jody Bourton | 2 March 2010, nors jų įprastas skrydžio greitis migruojant 35 km/val – 42 km/valrspb.org.uk / What is the fastest bird in level flight?. Kaip manoma, dar greitesnis arba galimai greičiausia pasaulyje rūšis yra baltagurklis hirundapas (Hirundapus caudacutus), kurio greitis horizotalioje padėtyje 47 m/s arba 169 km/val, bet moksliškai iki šiol tai neįrodytaaudubon.org / The Common Swift Is No Longer the Fastest-Flying Animal. By Mike VanHelder | November 21, 2016.

Čiurliai ore gaudo smulkius vabzdžius. Lizdus įsirengia aukštai pastatų plyšiuose, palėpėse, taip pat uoksuose, inkiluose.

 Čiurliniai (Apodidae) Lietuvoje 
Lietuvoje aptinkamos 3 rūšys, priskiriamos tikrųjų čiurlių (Apus) ir alpinių čiurlių (Tachymarptis) gentims:
 Juodasis čiurlys (Apus apus); peri Lietuvoje.
 Blyškusis čiurlys (Apus pallidus); retai užklysta, Lietuvoje neperi. Pirmą kartą Lietuvoje stebėtas per rudeninę paukščių migraciją, 2013 m. spalio 28 d.
 Baltapilvis alpinis čiurlys (Tachymarptis melba); retai užklysta, Lietuvoje neperi.

 Čiurlinių (Apodidae) šeimos klasifikacija 

Šeima skirstoma į 2 pošeimius, kuriuose yra 4 tribos ir 18 genčių – viso apie 100 rūšių:
 <big>Pošeimis: Apodinae – Tikrieji čiurliai</big>
 Triba: Apodini – Tikrieji čiurliai Gentis: Aeronautes – Šeriuotakojai čiurliai;
 Gentis: Apus – Tikrieji čiurliai;
 Gentis: Cypsiurus – Palminiai čiurliai;
 Gentis: Panyptila – Skeltauodegiai čiurliai;
 Gentis: Tachornis – Čiurleliai;
 Gentis: Tachymarptis – Alpiniai čiurliai;
 Triba: Chaeturini – Cheturos Gentis: Chaetura – Cheturos;
 Gentis: Hirundapus – Hirundapai;
 Gentis: Mearnsia – Mearnsijos;
 Gentis: Neafrapus – Neafrapai;
 Gentis: Rhaphidura – Rafiduros;
 Gentis: Telacanthura – Telekanturos;
 Gentis: Zoonavena – Zoonavenos;
 Triba: Collocaliini – Salanganos Gentis: Aerodramus – Erodramai;
 Gentis: Collocalia – Salanganos;
 Gentis: Hydrochous – Didieji čiurliai;
 Gentis: Schoutedenapus – Afrikiniai čiurliai;
 <big>Pošeimis: Cypseloidinae – Amerikiniai čiurliai</big>
 Triba: Cypseloidini
 Gentis: Cypseloides – Amerikiniai čiurliai;
 Gentis: Streptoprocne – Baltakakliai amerikiniai čiurliai;

 Šaltiniai 

 Nuorodos 
 duckduckgo.com / Čiurlinių (Apodidae) šeima

Kategorija:Čiurliniai paukščiai